Llywodraeth Leol, Cymru Enwi a chychwyn 1 1 Enw’r Gorchymyn hwn yw Gorchymyn Castell-nedd Port Talbot (Cymunedau) 2016. 2 At unrhyw ddiben a nodir yn rheoliad 4(1) o’r Rheoliadau, daw’r Gorchymyn hwn i rym ar 1 Rhagfyr 2016. 3 At bob diben arall, daw’r Gorchymyn hwn i rym ar y diwrnod arferol ar gyfer ethol cynghorwyr yn 2017 . Dehongli 2 Yn y Gorchymyn hwn— ystyr “newydd” (“ new ”), mewn perthynas ag ardal llywodraeth leol yw’r ardal honno fel y’i sefydlir gan y Gorchymyn hwn; ystyr “y Rheoliadau” (“ the Regulations ”) yw Rheoliadau Newidiadau i Ardaloedd Llywodraeth Leol 1976 ; mae unrhyw gyfeiriad at fap yn gyfeiriad at un o’r saith map a farciwyd “Map Gorchymyn Castell-nedd Port Talbot (Cymunedau) 2016” a adneuwyd yn unol â rheoliad 5 o’r Rheoliadau, ac a labelwyd “A” i “G” ac mae cyfeiriad at fap â llythyren yn gyfeiriad at y map sy’n dwyn y llythyren honno; a pan ddangosir bod ffin ar fap yn rhedeg ar hyd ffordd, rheilffordd, troetffordd, cwrs dŵr neu nodwedd ddaearyddol debyg, mae i’w thrin fel un sy’n rhedeg ar hyd llinell ganol y nodwedd. Newidiadau i ardaloedd llywodraeth leol 3 Mae newidiadau wedi eu gwneud yn ardal llywodraeth leol Bwrdeistref Sirol Castell-nedd Port Talbot yn unol â’r darpariaethau a ganlyn yn y Gorchymyn hwn. Aberafan – creu cymuned newydd Rhos Baglan 4 Mae cymuned newydd Rhos Baglan wedi ei chreu ac— a yn cynnwys yr ardal a ddangosir â chroeslinellau ar Fap A; a b yn ffurfio rhan o adran etholiadol Aberafan. Baglan a Llansawel – newid i ardaloedd cymunedol a newid canlyniadol i adrannau etholiadol 5 1 Mae’r rhan o gymuned Baglan a ddangosir â chroeslinellau ar Fap B— a wedi ei throsglwyddo i gymuned Llansawel; a b yn ffurfio rhan o adran etholiadol Llansawel. 2 Mae’r rhan o gymuned Llansawel a ddangosir â llinellau rhwyllog ar Fap B— a wedi ei throsglwyddo i gymuned Baglan; a b yn ffurfio rhan o adran etholiadol Baglan. Cwmafan a Phort Talbot – newid i ardaloedd cymunedol a newid canlyniadol i adrannau etholiadol 6 Mae’r rhan o gymuned Cwmafan a ddangosir â chroeslinellau ar Fap C— a wedi ei throsglwyddo i gymuned Port Talbot; a b yn ffurfio rhan o adran etholiadol Port Talbot. Port Talbot a Thai-bach – newid i ardaloedd cymunedol a newid canlyniadol i adrannau etholiadol 7 Mae’r rhan o gymuned Port Talbot a ddangosir â chroeslinellau ar Fap D— a wedi ei throsglwyddo i gymuned Tai-bach; a b yn ffurfio rhan o adran etholiadol Tai-bach. Dwyrain Sandfields a Gweunydd Margam – newid i ardaloedd cymunedol a newid canlyniadol i adrannau etholiadol 8 Mae’r rhan o gymuned Dwyrain Sandfields a ddangosir â chroeslinellau ar Fap E— a wedi ei throsglwyddo i gymuned Gweunydd Margam; a b yn ffurfio rhan o adran etholiadol Gweunydd Margam. Blaendulais ac Onllwyn – newid i ardaloedd cymunedol a newid canlyniadol i adrannau etholiadol 9 Mae’r rhan o gymuned Blaendulais a ddangosir â chroeslinellau ar Fap F— a wedi ei throsglwyddo i gymuned Onllwyn; a b yn ffurfio rhan o adran etholiadol Onllwyn. Tai-bach a Margam – newid i ardaloedd cymunedol a newid canlyniadol i adrannau etholiadol 10 1 Mae’r rhan o gymuned Tai-bach a ddangosir â chroeslinellau ar Fap G— a wedi ei throsglwyddo i gymuned Margam; a b yn ffurfio rhan o adran etholiadol Margam. 2 Mae’r rhan o gymuned Margam a ddangosir â llinellau rhwyllog ar Fap G— a wedi ei throsglwyddo i gymuned Tai-bach; a b yn ffurfio rhan o adran etholiadol Tai-bach. Mark Drakeford Ysgrifennydd y Cabinet dros Gyllid a Llywodraeth Leol, un o Weinidogion Cymru 25 Tachwedd 2016